Izziņa par atzinumos sniegtajiem iebildumiem

|  |
| --- |
| **Noteikumu projekts "Grozījumi Ministru kabineta 2012.gada 30.oktobra noteikumos Nr. 740 "Jūras plānojuma izstrādes, ieviešanas un uzraudzības kārtība"" (turpmāk – noteikumu projekts), VSS-474** |

**I Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | elektroniskā saskaņošana 20.07.2020 – 27.07.2020. |
|  |  |
| Saskaņošanas dalībnieki | Aizsardzības ministrija, Ārlietu ministrija, Ekonomikas ministrija, Finanšu ministrija, Iekšlietu ministrija, Izglītības un zinātnes ministrija, Kultūras ministrija, Satiksmes ministrija, Tieslietu ministrija, Zemkopības ministrija un Latvijas Pašvaldību savienība |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Satiksmes ministrija, Tieslietu ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | Noteikumu projekta 1. punkts | **Tieslietu** **ministrija** (3.07.2020.) 1. Anotācijā norādīts, ka, precizējot spēkā esošo Ministru kabineta 2012.gada 30.oktobra noteikumu Nr.740 “Jūras plānojuma izstrādes, ieviešanas un uzraudzības kārtība” (turpmāk – noteikumi Nr.740) 6. punktu, tiks noteikts, ka pašvaldības jūrā var izstrādāt tematiskos plānojumus Zemes pārvaldības likuma 1. panta pirmajā daļā noteiktajos jūras piekrastes ūdeņos. Savukārt projekta 1.punktā norādīts, ka atsevišķām jūras daļām jūras piekrastes joslā piekrastes pašvaldības var izstrādāt detalizētus tematiskos plānojumus.Zemes pārvaldības likuma 1.panta pirmās daļas 6.punktā noteikts, ka jūras piekrastes josla ir teritorija, kurā ietilpst jūras piekrastes ūdeņi un jūras piekrastes sauszemes daļa. Ievērojot minēto, lūdzam skaidrot uz kādu teritoriju ir plānots attiecināt projekta regulējumu. | **Iebildums ir ņemts vērā** | Noteikumu projekta pirmais punkts izteikts šādā redakcijā:“1. Izteikt 6. un 7. punktu šādā redakcijā:"6. Atsevišķām jūras piekrastes ūdeņu daļām piekrastes pašvaldības var izstrādāt detalizētus tematiskos plānojumus.7. Jūras plānojuma ieviešanu un uzraudzību nodrošina atbildīgā ministrija sadarbībā ar Daugavpils Universitātes aģentūru "Latvijas Hidroekoloģijas institūts" (turpmāk – Hidroekoloģijas institūts)."” |
|  | Noteikumu projekta trešais punkts un anotācijas I sadaļas 2.punkta apakšsadaļa “2. Jūras plānojuma sastāvdaļas un saturs” | **Tieslietu** **ministrija** (3.07.2020.)2. Anotācijā norādīts, ka noteikumu Nr.740 13.punktā vārdu “uzdevumi” paredzēts aizstāt ar vārdu “prioritātes”, jo Jūras plānojuma stratēģiskajā daļā pēc konsultācijām ar jūras plānojuma izstrādē iesaistītajām pusēm tika definētas prioritātes un stratēģiskie mērķi. Uzdevumi un pasākumi to īstenošanai iekļauti jūras telpas izmantošanas daļā.Tieslietu ministrija konstatē, ka papildus minētajiem grozījumiem no noteikumu Nr.740 13.punkta paredzēts izslēgt arī tekstu “attīstības vadlīnijas”, līdz ar to būtu nepieciešams papildināt anotāciju, skaidrojot minētā teksta izslēgšanu no noteikumu Nr.740 13.punkta.  | **Iebildums ir ņemts vērā** | Noteikumu anotācijas I sadaļas 2.punkta apakšsadaļas “2. Jūras plānojuma sastāvdaļas un saturs” precizētā rindkopa izteikta šādā redakcijā:“Ar noteikumu projektu Ministru kabineta 2012. gada 30. oktobra noteikumos Nr. 740 "Jūras plānojuma izstrādes, ieviešanas un uzraudzības kārtība" 13. punktā vārds “uzdevumi” aizstāts ar vārdu “prioritātes”, jo Jūras plānojuma stratēģiskajā daļā pēc konsultācijām ar jūras plānojuma izstrādē iesaistītajām pusēm tika definētas prioritātes ar to aprakstu un stratēģiskie mērķi. Savukārt, attīstības vadlīnijas, uzdevumi un pasākumi to īstenošanai iekļauti jūras telpas izmantošanas daļā.” |
|  | Noteikumu projekta anotācijas I sadaļas 2.punkta apakšsadaļa “2. Jūras plānojuma sastāvdaļas un saturs” | **Tieslietu** **ministrija** (3.07.2020.)3. Projekta 4.punkts paredz papildināt noteikumus Nr.740 ar 14.7. apakšpunktu, nosakot, ka paskaidrojuma daļā ietver esošās situācijas izvērtējumu, kurā iekļauj arī klimata pārmaiņu ietekmju analīzi un ekosistēmu pakalpojumu raksturojumu. Lūdzam anotācijā skaidrot, kas veiks 14.7. apakšpunktā minēto funkciju.  | **Iebildums ir ņemts vērā** | Noteikumu anotācijas I sadaļas 2.punkta apakšsadaļas “2. Jūras plānojuma sastāvdaļas un saturs” skaidrots, kas veiks 14.7. apakšpunktā minēto funkciju. Pievienots jauns teikums šādā redakcijā:“Klimata pārmaiņu ietekmju analīzi veiks par jūras plānojuma izstrādi atbildīgā ministrija balstoties uz pieejamo informāciju un ekosistēmu pakalpojumu raksturojumu veiks Hidroekoloģijas institūts, jo Hidroekoloģijas institūts ir atbildīgā institūcija par Jūras plānojuma 6. tabulā noteiktā uzdevuma 2.2. “Novērtēt jūras ekosistēmas sniegto pakalpojumu izplatību un nodrošinājumu atbilstoši starptautiski pieņemtai metodikai” izpildi.” |
|  | Noteikumu projekta anotācijas I sadaļas 2.punkta rindkopā “3. Ieviešanas uzraudzība” | **Satiksmes** **ministrija** (30.06.2020.)Lūdzam precizēt noteikumu projekta anotācijas I sadaļas 2.punkta rindkopā “3. Ieviešanas uzraudzība” minēto informāciju, ņemot vērā to, ka saskaņā ar Ministru kabineta 2019. gada 21. maija rīkojuma Nr.232 “Par Jūras plānojumu Latvijas Republikas iekšējiem jūras ūdeņiem, teritoriālajai jūrai un ekskluzīvās ekonomiskās zonas ūdeņiem līdz 2030.gadam” 2.punktu Vides aizsardzības un reģionālās attīstības ministrija ir noteikta par atbildīgo institūciju plānojumā noteikto uzdevumu īstenošanā. | **Iebildums ir ņemts vērā** | Anotācijas projekta I sadaļas 2.punkta rindkopā “3. Ieviešanas uzraudzība” izteikts šādā redakcijā:"Spēkā esošo Ministru kabineta 2012. gada 30. oktobra noteikumu Nr. 740 "Jūras plānojuma izstrādes, ieviešanas un uzraudzības kārtība" 30. punkta redakcija noteic, ka atbildīgā ministrija vismaz reizi sešos gados sadarbībā ar Hidroekoloģijas institūtu un Jūras administrāciju sagatavo informatīvo ziņojumu par jūras plānojuma īstenošanu. Taču atbilstoši MK 2019. gada 22. maija rīkojumā Nr. 232 “Par Jūras plānojumu Latvijas Republikas iekšējiem jūras ūdeņiem, teritoriālajai jūrai un ekskluzīvās ekonomiskās zonas ūdeņiem līdz 2030. gadam” noteiktajam, par Jūras plānojuma īstenošanu atbildīgā ministrija Jūras plānojumā noteiktos uzdevumus īsteno sadarbībā ar rīkojumā noteiktajām ministrijām (Satiksmes ministrija, Zemkopības ministrija, Ekonomikas ministrija, Aizsardzības ministrija un Kultūras ministrija), kurām līdz 2023. gada 1. maijam jāiesniedz Vides aizsardzības un reģionālās attīstības ministrijā informāciju par Jūras plānojumā noteikto uzdevumu īstenošanas gaitu." |
|  | Noteikumu projekta anotācijas II sadaļas 1.punkts "Sabiedrības mērķgrupas, kuras tiesiskais regulējums ietekmē vai varētu ietekmēt" | **Tieslietu** **ministrija** (3.07.2020.)4. Tieslietu ministrija norāda, ka saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk - instrukcijas Nr. 19) 20.punktu anotācijas II sadaļas 1.punktā ("Sabiedrības mērķgrupas, kuras tiesiskais regulējums ietekmē vai varētu ietekmēt") norāda visas sabiedrības mērķgrupas, uz kurām attiecināms projekta tiesiskais regulējums tiešā un netiešā veidā, t.i., kuru tiesības, pienākumus, finanses vai iespējas projekts ietekmē vai varētu ietekmēt. Ar sabiedrības mērķgrupu saprot jebkuru fizisku vai juridisku personu grupu (tai skaitā valsts un pašvaldību iestādēs nodarbinātos), kuru skar projektā paredzētais regulējums. Tieslietu ministrijas ieskatā no regulējuma noprotams, ka tiek radīta ietekme uz piekrastes pašvaldībām, privātpersonām un komersantiem, kuru īpašums atrodas piekrastes teritorijā, un netiešā veidā varētu vērtēt ietekmi uz sabiedrību kopumā. Tieslietu ministrijas ieskatā nav skaidrs, kādēļ pie sabiedrības mērķgrupām anotācijā tiek norādītas tikai jūras plānojuma izstrādē un īstenošanā iesaistītas institūcijas. Vēršam uzmanību, ka saskaņā ar instrukcijas Nr. 19 65.punktu, projekta plānojuma izstrādē un īstenošanā iesaistītās institūcijas norāda anotācijas VII sadaļas 2.punktā. Ņemot vērā minēto, lūdzam precizēt projekta anotācijas II sadaļu.  | **Iebildums ir ņemts vērā** | Noteikumu projekta anotācijas II sadaļas 1.punkts "Sabiedrības mērķgrupas, kuras tiesiskais regulējums ietekmē vai varētu ietekmēt" precizēts un izteikts šādā redakcijā: “Jūras plānojuma izstrādē un īstenošanā iesaistītās valsts institūcijas un citas organizācijas (Aizsardzības ministrija, Ārlietu ministrija, Dabas aizsardzības pārvalde, Ekonomikas ministrija, Finanšu ministrija, Iekšlietu ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Tieslietu ministrija, Veselības ministrija, Veselības inspekcija, Zemkopības ministrija, Pārresoru koordinācijas centrs, Rīgas plānošanas reģions, Kurzemes plānošanas reģions, Daugavpils Universitātes aģentūra Latvijas Hidroekoloģijas institūts, Latvijas Pašvaldību savienība, Latvijas Lielo pilsētu asociācija, Latvijas Brīvo arodbiedrību savienība, Pasaules Dabas Fonds, valsts akciju sabiedrība "Latvijas Jūras administrācija", akciju sabiedrība "Latvenergo", akciju sabiedrība "Augstsprieguma tīkls") piekrastes pašvaldības, privātpersonas un komersanti, kuru īpašums atrodas piekrastes teritorijā vai kuru darbība saistīta ar jūras izmantošanu, un netiešā veidā uz sabiedrību kopumā.” |

Atbildīgā amatpersona

Mārtiņš Grels

Telpiskās plānošanas departamenta Telpiskās plānošanas politikas nodaļas vecākais eksperts

Tālr. 66016733, e-pasts: martins.grels@varam.gov.lv